افغانستان حکومتی بیلن طالبان آره سیده مذاکره لر باشلب کیتدی. پاکستان نینگ مری شهریده افغانستان هیئتی بیلن طالبان نینگ نماینده لری آره سیده بولیب اوتگن ایلک رسمی مذاکره نینگ نتیجه بیرمه گن لیگی بیلدیریلرایکن, مذاکره لرنینگ رمضان آیی دن کیین دوام ایتتیریلیشی بوییچه کیلیشیلیب آلینگن لیگی معلوم قیلیندی. پاکستان تشقی ایش لر وزیرلیگی نینگ سوزلاوچیسی قاضی خلیل الله, پاکستان نینگ توناون بولیب اوتگن افغانستان حکومتی هیئتی بیلن طالبان نینگ نماینده لری آره سیده گی مذاکره لر گه میزبان لیق قیلگن لیگی نی بیلدیررایکن, خودی منه شو مذاکره لر گه امریکا قوشمه ایالت لری و چین نماینده لری نینگ هم اشتراک ایتگن لیگی نی ایسله تیب اوتدی.پاکستانده گی دپلوماتیک منبع لر, خودی منه شو مذاکره لر جریانیده آتش بس و باشقه موضوع لر توغری سیده کیلیشیلیب آلینه آلمه گن لیگی نی بیلدیررایکن, ایککی تمان نینک هم انیق طلب لری نینگ موجود ایکن لیگی نی معلوم قیلدی. عینی دمده اوشبو منبع لر, خودی منه شو مذاکره لر نینگ تیز نتیجه بیریشی نینگ کوتیلمسلیگی کیره ک ایکن لیگی نی بیلدیردی. آلدین هم دبی, اوسلو و دوحه ده رسمی بولمه گن بیر شکلده افغانستان هیئتی بیلن طالبان نینگ نماینده لری آره سیده ایریم مذاکره لر بولیب اوتگن ایدی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
